पाएं अपने शहर की ताज़ा ख़बरें और फ्री ई-पेपरडाउनलोड करें
कनाडा के यूकॉन प्रांत में भालू के हमले में ज़ख़्मी हुई महिला की अपने पति की गोली लगने से मौत हो गई.
कोरोनर (मौत की जांच करने वाले अधिकारी) के मुताबिक़ पत्नी को बचाने की कोशिश में उनके पति ने गोली चलाई, जो उन्हें ही लग गई.
क्लॉडिया हूबर और उनके पति मैटियास लिनिगर पर एक भालू ने जॉनसंस क्रॉसिंग के उनके घर में हमला किया था.
लिनिगर ने भालू पर कई गोलियां चलाईं जो उनकी पत्नी को घायल कर रहा था.
यूकॉन की चीफ़ कोरोनर क्रिस्टेन मैक्डॉनल्ड के मुताबिक़ गोली लगने से भालू की तो मौत हो गई पर एक गोली पेड़ से टकराकर उनकी पत्नी हूबर को लगी और उनकी भी मौत हो गई.
लिनिगर ने बताया, \"मैंने जो देखा और सुना वह बड़ा अजीब था. अब मुझे किसी भी तरह इस हक़ीकत से उबरना होगा कि मेरी पत्नी गोली से मारी गई हैं.\"
कोरोनर की रिपोर्ट में कहा गया है कि हूबर ने हमले के दौरान मरने का नाटक किया जो इन हालात के लिए सही नहीं था.
मैक्डॉनल्ड ने कहा कि भालू के आक्रामक हमले की स्थिति में लड़ना ज़रूरी है.
कोरोनर की रिपोर्ट में कहा गया है कि यह जानकारी देनी ज़रूरी है कि भालू के हमले की स्थिति में क्या करना चाहिए.
(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn